એક દિવસ પ્રેમ અને દોસ્તી મળ્યાં. પ્રેમે કહ્યું કે, “હું છું ત્યાં સુધી તારી શી જરૂર છે ?” દોસ્તીએ કહ્યું કે, “મારું કામ એ ચહેરાઓ પર સ્મિત લાવવાનું છે, જે ચહેરા પર તું આંસુ છોડી જાય છે.” જ્યાં પ્રેમની હદ પૂરી થાય છે ત્યાં પણ દોસ્તીનો રસ્તો તો આગળ ધપતો જ હોય છે. વિશ્વના આટલા માનવ મહેરામણમાં જે આપણને પ્રેમપૂર્વક ગાળ આપી શકે અને ક્રોધપૂર્વક ચાહી શકે એનું નામ દોસ્તી. દોસ્તી એટલે વરસાદમાં તરતી કાગળની હોડીનું પાણીમાં ડૂબ્યા વગર સતત વહેવું.